Diari Oficial de la Generalitat Valenciana


Sumari del DOGV 7915, del 11-11-2016 (2016/7998)

Notificació de la sentència dictada en el rotlle d'apel·lació número 604/2016.
------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7998


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 604/2016. [2016/7998]  
La Secció Sisena de l'Audiència Provincial de València ha dictat, en el rotlle d'apel·lació número 604/2016, la resolució que té l'encapçalament i la part dispositiva que són com segueix:  
«Sentència número 397  
President: Vicente Ortega Llorca.  
Magistrada: M.ª Eugenia Ferragut Pérez.  
Magistrat: José Francisco Lara Romero.  
València, 4 d'octubre de 2016  
La Secció Sisena de l'Audiència Provincial de València, integrada per les persones indicades al marge, ha vist aquest recurs d'apel·lació, interposat contra la sentència de data 16 de juny de 2015, dictada en el judici ordinari número 411/2013, del Jutjat de Primera Instància número 4 de Gandia, sobre reclamació d'una quantitat derivada de vicis constructius.  
Han sigut parts en el recurs, com a apel·lant, la demandant Comunitat de Propietaris de l'Edifici Miralvent II, de Gandia, representada pel procurador Joaquín Villaescusa Soler i defensada per l'advocada Laura Pastor Pinto, i, com a apel·lats, els demandats José Vicente Estruch Soler, representat pel procurador Francisco Real Marqués i defensat per l'advocat Francisco Real Cuenca; Miguel Lucio Villanueva, representat per la procuradora M.ª Dolores Sirvent Escoda i defensada per l'advocada Lucía Martínez Galvañ; i Mirador Inmobiliario Mediterráneo, SA, declarada en rebel·lia.  
Hi és ponent Vicente Ortega Llorca, qui expressa el parer del tribunal.  
  
Disposem  
Estimem en part el recurs interposat per la Comunitat de Propietaris de l'Edifici Miralvent II, de Gandia.  
Revoquem en part la sentència apel·lada i en el seu lloc:  
Estimem parcialment la demanda presentada per la Comunitat de Propietaris de l'Edifici Miralvent II, de Gandia, contra Mirador Inmobiliario Mediterráneo, SA, José Vicente Estruch Soler i Miguel Lucio Villanueva.  
Condemnem solidàriament els tres demandats a:  
Abonar a l'actora la quantitat de 66.698,95 euros, amb els interessos legals.  
Traure l'escaló d'accés i fer una petita rampa als tres vestíbuls, d'acord amb les indicacions que, en la fase d'execució de sentència, faça el perit Joaquín Pérez Mafé.  
No fem imposició expressa de les costes causades en primera instància.  
No fem imposició expressa de les costes causades en aquesta alçada.  
Torneu el dipòsit constituït per a recórrer.  
Aquesta sentència no és ferma i, en contra, s'hi pot interposar un recurs extraordinari per infracció processal o un recurs de cassació per interés cassacional.»  
I perquè es publique en el Diari Oficial de la Generalitat Valenciana, a fi de notificar-la a la part que no hi ha comparegut, Mirador Inmobiliario Mediterráneo, SA.  
  
València, 10 d'octubre de 2016.- La lletrada de l'Administració de Justícia: Eugenia Rosa Martín Landete.